Ayt Urir

Tga Ayt Urir yat tiɣrmt. Tlla ɣ tmnaḍt n Lḥuz ɣ tsga n Mrrakc-Asfi ɣ tmazirt n Lmɣrib. Ar ittini usiḍn lli ittuskarn ɣ 2014, mas d 39 108 n yan ad izdɣn ɣ tmdint ad, nẓḍaṛ ad nini mas ilkm uṭṭun n imdaɣ ɣ 2020 s 52 288 umzdaɣ.

 Tarakalt 
Tlla Ayt Urir ɣ iffus-agmuḍan n uzaɣar n Lḥawz, taggug f tmdint n Mrrakc s kra n sin id mraw d sa n id kilumitr. Tettubna ɣ tmi ngr idrarn n waṭlas mqqurn d uzaɣar, ɣ yat tattuyt n 670m. Ar gis izzray wasif n Zat ɣ tsga n iffus n tmdint, asif ad iga yan ɣ isaffn n Tansift lli bahra istawhman, Nttan ad igan waggur n ukccum n Imi n Zat, yat tsukt n 8 id kilumitr nna ɣ llan tugt n waddagn d imɣyan.

 Tadimugrafit 
Tga Ayt Urir tamdint lli akkʷ imqqurn ɣ tsga n Lḥawz (mqqar Taḥnnawt ad igan tamaẓunt n tsga), tssn tadimugrafit n Ayt Urir zɣ tigira n tasut tis xxe yat tisri tamakat, lliɣ izri wuṭṭun n imdaɣ zɣ 12 162 ɣ usggʷas n 1994 ar 20 005 ɣ 2004. Tisri ad tɣamann ɣmkad ɣ isggʷasn n 2000 d 2010, iɣli wuṭṭun n imdaɣ n tgrawt ar 39 108 ɣ 2014. Amata n imzdaɣ n tmdint ad gan imslmaziɣn, 73% n imzdaɣ  n tgrawt gan imsiwln n tutlayt taclḥit.

 Assay 
Tga Ayt Urir tamdint tamqqrant n ubddad ɣ uɣaras anamur 9 lli d itzdin Mrrakc d Warzazat. Aɣaras anamur 9 da izzray ɣ iffus n tmdint qbl ad ikk umnid n adrar n Drn d ad ikmml tasawnt nns ɣ Tizi n Ticka. Tzdi daɣ Ayt Urir d Tnin Urika (25 id kilumir ɣ iffus-ataram) d Sidi Rḥḥal (23 id kilumir ɣ izzlmḍ-agmuḍan) s RP 2010.

Ɣ yat tuggugt n 27 id kilumitr f tmdint n Mrrakc a ɣ tlla Ayt Urir, ayann af ɛdln yan ubrid igan ikspriss gris d mrrakc ɣ 2017. Ɣ 2019, Ssxdmn g Ayt Urir sin izriran n ṭṭubis ad tn igan d:

  29  Bab Aɣmat - Ayt Urir
  40  Taḥannawt - Ayt Urir izzrayn f Tnin Urika

 Asnmkta 
Ar ittini usiḍn lli ittyuskar ɣ usggʷas n 2014 masRGPH 2014 - Site HCP:

 Aslmd 

 Tigmiḍi n taqubbanit (middn lli ur ssin ad aqran wala ad ttaran) : 28,1%.
 Tigmiḍi n imzdaɣ lli iɣran ar usinan n usmdi nɣd uggar : 15,4%.

 Tadamsa 

 Tigmiḍi n imzdaɣ lli llan ɣ isggasn nnsn n twuri : 44,3%.
 Tigmiḍi n tarwuri (middn lli ur ṭṭafn tawuri) : 14,3%.
 Tigmiḍi n imzdaɣ lli swurin dar lmxzn (nɣ kantin swurin gis) : 13,8%.
 Tigmiḍi n imzdaɣ lli swurin ɣ uslig (nɣ kantin swurin gis) : 53,7%.

 Tisaɣulin  

 Ɣaylli sis izdin